Official Journal L 303 , 20/11/2001 P. 0017 - 0019



KOMISIJAS REGULA (EK) Nr. 2245/2001 (2001. gada 19. novembris), ar ko groza Padomes Regulas (EK) Nr. 517/94 III B un VI pielikumu attiecībā uz kvotām Dienvidslāvijas Federatīvajai Republikai EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 7. marta Regulu (EK) Nr. 517/94 par kopīgiem noteikumiem tekstilizstrādājumu ievešanai no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi ievešanai Kopienā[1], kurā jaunākie grozījumi izdarīti ar Komisijas Regulu (EK) Nr. 2878/2000[2], un jo īpaši tās 5. pantu saistībā ar 25. panta 4. punktu, tā kā: (1) Ar Regulu (EK) Nr. 517/94 ir noteikti gada kvantitātes ierobežojumi dažiem tekstilizstrādājumiem, kuru izcelsme ir Dienvidslāvijas Federatīvajā Republikā. (2) Pēc 2000. gada oktobra politiskajām izmaiņām Dienvidslāvijas Federatīvajā Republikā šī valsts tagad ir pilntiesīga ES stabilizācijas un asociācijas procesa dalībniece un pilnībā gūst labumu no Kopienas atvieglotā tirdzniecības režīma ar Rietumbalkānu valstīm, kurš izveidots ar Padomes 2000. gada 18. septembra Regulu (EK) Nr. 2007/2000, ar ko ievieš īpašus tirdzniecības politikas pasākumus valstīm un teritorijām, kuras piedalās Eiropas Savienības stabilizācijas un asociācijas procesā vai ir ar to saistītas, un ar ko groza Regulu (EK) Nr. 2820/98 un atceļ Regulas (EK) Nr. 1763/1999 un (EK) Nr. 6/2000[3], kurā grozījumi izdarīti ar Regulu (EK) Nr. 2563/2000[4]. (3) Vēl joprojām nevar sākt apspriest divpusēju nolīgumu par tekstilmateriālu tirdzniecību, jo vēl ir jārisina jautājumi, kas saistīti ar ārējo tirdzniecību un muitas kontroli Dienvidslāvijas Federatīvajā Republikā. (4) Pašlaik dažu kategoriju tekstilizstrādājumu tirdzniecība nevar notikt, jo kvotas ir izmantotas. Dienvidslāvijas Federatīvā Republika ir pieprasījusi palielināt minētās kvotas par 20 %. (5) Ir lietderīgi palielināt visu Dienvidslāvijas Federatīvās Republikas kvotu līmeni, kā tas ar Padomes Regulu (EK) Nr. 7/2000[5]tika izdarīts attiecībā uz Horvātiju un Bosniju un Hercegovinu 2000. gadam, pirms ar šīm divām valstīm tika sāktas sarunas par divpusējiem nolīgumiem attiecībā uz tekstilmateriāliem. (6) Šis palielinājums ir jānosaka, ņemot vērā kvotu pieauguma apjomu katrai kategorijai, kas paredzēts Papildu protokolā Eiropas Ekonomikas kopienas un Dienvidslāvijas Sociālistiskās Federatīvās Republikas Sadarbības nolīgumā par tekstilizstrādājumu tirdzniecību, kurš noslēgts ar Padomes Lēmumu 90/649/EEK[6]. (7) Šis palielinājums uz apgrozījuma pamata ir jāpārdala kategorijām, kurām tas ir visvairāk vajadzīgs, nepārsniedzot Dienvidslāvijas Federatīvās Republikas pieprasīto palielinājumu apjomu. (8) Palielināto kvotu līmeni piemēro no 2001. gada sākuma, ņemot vērā dažus neizskatītus ievešanas atļauju pieprasījumus. (9) Tāpēc ir attiecīgi jāgroza Regula (EK) Nr. 517/94. (10) Šajā regulā paredzētie pasākumi ir saskaņā ar atzinumu, ko sniegusi Tekstillietu komiteja, kā noteikts Regulā (EK) Nr. 517/94, IR PIEŅĒMUSI ŠO REGULU. 1. pants Regulas (EK) Nr. 517/94 III B un VI pielikumu groza, kā paredzēts šīs regulas pielikumā. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2001. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 2001. gada 19. novembrī Komisijas vārdā - Komisijas loceklis Pascal LAMY PIELIKUMS Regulas (EK) Nr. 517/94 III B un VI pielikumu groza šādi: 1. Regulas III B pielikumu aizstāj ar šādu pielikumu. "III B PIELIKUMS Kopienas noteiktie gada kvantitātes ierobežojumi, kas minēti 2. panta 1. punkta ceturtajā ievilkumā DIENVIDSLĀVIJAS FEDERATĪVĀ REPUBLIKA Kategorija Vienības Daudzums 1 tonnas 2 309 2 tonnas 2 848 2.a tonnas 644 3 tonnas 312 5 1 000 gab. 794 6 1 000 gab. 419 7 1 000 gab. 241 8 1 000 gab. 1 066 9 tonnas 292 15 1 000 gab. 308 16 1 000 gab. 230 67 tonnas 241" 2. Regulas VI pielikumu aizstāj ar šādu. "VI PIELIKUMS AR IZVEŠANU PĀRSTRĀDEI SAISTĪTA PĀRVADĀŠANA Kopienas noteiktie gada kvantitātes ierobežojumi, kas minēti 4. pantā DIENVIDSLĀVIJAS FEDERATĪVĀ REPUBLIKA Kategorija Vienības Daudzums 5 1 000 gab. 1 483 6 1 000 gab. 4 441 7 1 000 gab. 2 170 8 1 000 gab. 4 902 15 1 000 gab. 2 548 16 1 000 gab. 1 374" [1] OV L 67, 10.3.1994., 1. lpp. [2] OV L 333, 29.12.2000., 60. lpp. [3] OV L 240, 23.9.2000., 1. lpp. [4] OV L 295, 23.11.2000., 1. lpp. [5] OV L 2, 5.1.2000., 51. lpp. [6] OV L 352, 15.12.1990., 120. lpp.